《题梁钝庵先生迎翠楼》
明代·刘存业

昔贤风已邈，台榭尚留名。草色迷花坞，苔痕上藻楹。

径幽无马迹，林静有莺声。想像高人趣，悠然寄远情。

作者简介：刘存业（一四六〇 — 一五〇六年），字可大，号简庵。东莞人。明孝宗弘治三年（一四九〇年）进士一甲第二，授翰林编修，选充经筵官。六年，疏归养母。十年，以母命赴朝。越年，复乞归。武宗即位，赴京仍任经筵官，纂修《孝宗实录》。正德元年五月，卒于官，年四十七。有《简庵稿》。明崇祯《东莞县志》卷五、清道光《广东通志》卷二七六有传。